**ZAHTJEV ZA ODGODU PLAĆANJA OBVEZA / PRODULJENJE ROKA KORIŠTENJA / ROKA POČEKA**

(MJERE OPORAVKA UZROKOVANE POSLJEDICAMA COVID-19)

**Podnositelj zahtjeva:**

|  |  |  |
| --- | --- | --- |
| Naziv poslovnog subjekta |  |  |
| Sjedište (ulica i broj, poštanski broj, mjesto) |  |  |
| OIB: |  |  |
| MB / MBO / MIBPG |  |  |

**Molimo označite za koju mjeru podnosite ovaj Zahtjev:**

|  |
| --- |
|[ ]  Krediti za likvidnost i radni kapital |
|[ ]  Odgoda plaćanja – moratorij otplate do 30.06.2020. |
|[ ]  Reprogram kredita |

**Molimo označite razloge zbog kojih se podnosi ovaj Zahtjev:**

|  |
| --- |
|[ ]  Gubitak kupaca / tržišta |
|[ ]  Izvoz/Uvoz |
|[ ]  Prekid lanca opskrbe |
|[ ]  Odluka civilnog stožera o prestanku rada |
|[ ]  Pad prodajnih cijena |
|[ ]  Rast troškova poslovanja |
|[ ]  Produljeni rokovi naplate |
|[ ]  Opskrba energijom i/ili radnom snagom |

|  |
| --- |
| **Informacija o procijenjenom smanjenju prihoda u 2020. u odnosu na 2019.** |
|  |
| **Informacija o padu prihoda u prvom kvartalu 2020. u odnosu na isto razdoblje 2019.** |
|  |
| **Informacija o očekivanim prihodima u 2020. uključujući novonastale okolnosti, u kojem % su prihodi niži od planiranih** |
|  |
| **Procijenjen iznos potrebnih kreditnih sredstava (krediti za likvidnost)** |
|  |

**Ugovor(i) o kreditu na koji/e se odnosi ovaj Zahtjev:**

|  |  |  |  |  |
| --- | --- | --- | --- | --- |
| **Broj kreditne partije:** | **Naziv ugovora:** | **Ugovoreni iznos i valuta:** | **Krajnji rok korištenja:** | **Krajnji rok povrata:** |
|  |  |  |  |  |
|  |  |  |  |  |
|  |  |  |  |  |

Podnositelj zahtjeva je suglasan da istodobno s podnošenjem ovog zahtjeva Banci te ukoliko isti bude odobren od strane Banke, prihvaća u cijelosti Aneks naveden u prilogu ovog zahtjeva čime potvrđuje da je suglasan s njegovim odredbama i da će po njima postupati te se obvezuje isti potpisati vlastoručno i dostaviti ga Banci elektronskom poštom zajedno sa zahtjevom.

Ovim Zahtjevom Podnositelj zahtjeva potvrđuje da pripada skupini poslovnih subjekata čije je poslovanje ili ostvarivanje prihoda već pogođeno (realiziran je pad prihoda u ožujku 2020.g. u odnosu na ožujak 2019.g.) ili će biti pogođeno (očekivani prihodi za 2020.g., uključujući novonastale okolnosti, su niži od planiranih prihoda za 2020.g.) pandemijom virusa COVID-19, što se obvezuje dokazati odgovarajućim izjavama i/ili dokumentacijom na zahtjev Banke, te slijedom toga u odnosu na prethodno naveden(e) Ugovor(e) o kreditu podnosi Banci zahtjev za odobrenjem sljedećih mjera, ovisno o niže navedenoj kategoriji i statusu kredita na dan početka primjene ovog Zahtjeva (kako je niže definirano):

* **KREDIT U STATUSU KORIŠTENJA KOD REVOLVING KREDITA I PREKORAČENJA PO RAČUNU (krajnji rok dospijeća ističe prije 30.06.2020.g.):**
* produljenje ugovorenog krajnjeg roka korištenja kredita za 3 mjeseca, na način da se pomiče na isti dan u mjesecu koji slijedi 3 mjeseca od trenutno ugovorenog, a ako se radi o predzadnjem ili zadnjem danu u mjesecu onda na predzadnji, odnosno zadnji dan tog mjeseca, počevši od krajnjeg roka korištenja koji je ugovoren do dana 30.03.2020.g.;
* odgoda plaćanja svih obveza na ime redovne kamate koja teče u razdoblju od dana zadnjeg obračuna kamate do 30.06.2020.g. Redovna kamata koja teče u razdoblju od dana zadnjeg obračuna kamate do 30.06.2020.g. obračunavat će se na nedospjelu iskorištenu glavnicu te će obračun biti izvršen odjednom dana 30.06.2020.g., a ista dospijeva onog dana u mjesecu koji je ugovoren kao dan dospijeća redovne kamate u pojedinom Ugovoru o kreditu na koji se ovaj Zahtjev odnosi;
* odgoda plaćanja obveza na ime pojedine tranše glavnice koja eventualno dospijeva u razdoblju od 31.03.2020.g. do 30.06.2020.g. tako da ista dospijeva odjednom dana 30.06.2020.g.;
* produljenje ugovorenog krajnjeg roka dospijeća kredita za 3 mjeseca, na način da se pomiče na zadnji dan u mjesecu koji slijedi 3 mjeseca od trenutno ugovorenog.
* **KREDIT U STATUSU KORIŠTENJA KOD REVOLVING KREDITA I PREKORAČENJA PO RAČUNU (krajnji rok dospijeća ističe nakon, i uključujući, 30.06.2020.g):**
	+ odgoda plaćanja svih obveza na ime redovne kamate koja teče u razdoblju od dana zadnjeg obračuna kamate do 30.06.2020.g. Redovna kamata koja teče u razdoblju od dana zadnjeg obračuna kamate do 30.06.2020.g. obračunavat će se na nedospjelu iskorištenu glavnicu te će obračun biti izvršen odjednom dana 30.06.2020.g., a ista dospijeva onog dana u mjesecu koji je ugovoren kao dan dospijeća redovne kamate u pojedinom Ugovoru o kreditu na koji se ovaj Zahtjev odnosi.
	+ odgoda plaćanja obveza na ime pojedine tranše glavnice koja eventualno dospijeva u razdoblju od 31.03.2020.g. do 30.06.2020.g. tako da ista dospijeva odjednom dana 30.06.2020.g.;
* **KREDIT U STATUSU OTPLATE:**
* odgoda plaćanja svih obveza na ime glavnice i redovne kamate koje su prema uvjetima kredita u trenutku podnošenja ovog Zahtjeva dospijevale, odnosno trebale dospijevati u razdoblju od 31.03.2020.g. do 30.06.2020.g za 3 mjeseca te reprogram svih ugovorenih rata/anuiteta na način da prva/i sljedeća/i koja je trebala dospjeti 31.03.2020.g. dospijeva 30.06.2020.g., a ona koja je trebala dospjeti tijekom travnja 2020.g. dospijeva počevši od dana u mjesecu kolovozu 2020.g. koji odgovara danu u mjesecu koji je ugovoren kao dan dospijeća glavnice, odnosno redovne kamate u trenutku podnošenja ovog Zahtjeva te na isti način i za sve iduće mjesece do krajnjeg roka dospijeća kredita. Isti princip opisane odgode i reprograma na 3 mjeseca na odgovarajući se način primjenjuje i u slučaju ugovorenih drugih razdoblja otplate (kvartalno, polugodišnje, godišnje i dr.).,
* redovna kamata za razdoblje od dana zadnjeg obračuna kamate do 31.07.2020.g. obračunavat će se na nedospjelu iskorištenu glavnicu te će obračun biti izvršen odjednom dana 31.07.2020.g., a ista dospijeva onog dana u mjesecu koji je ugovoren kao dan dospijeća redovne kamate u pojedinom Ugovoru o kreditu na koji se ovaj Zahtjev odnosi;
* produljenje krajnjeg roka dospijeća kredita za 3 mjeseca u odnosu na ugovoreni u trenutku podnošenja ovog Zahtjeva.

Po obradi ovog Zahtjeva izradit će se novi otplatni plan (ako se radi o Ugovoru o kreditu koji ima otplatni plan), koji će Podnositelju zahtjeva biti dostavljen istim sredstvom komunikacije kojim je zaprimljen ovaj Zahtjev.

**Zajedničke odredbe**

Sva potraživanja koja dospijevaju do 30.03.2020. godine, kao i za eventualna potraživanja na ime ugovorenih naknada tijekom trajanja razdoblja odgode i dalje ostaje na snazi obveza urednog ispunjenja sukladno rokovima i uvjetima odgovarajućeg Ugovora o kreditu.

Ako se ovaj Zahtjev odnosi i na Ugovor(e) o kreditu koji su sklopljeni temeljem Ugovora o okvirnoj liniji, na iste će se i dalje nastaviti primjenjivati odredbe Ugovora o okvirnoj liniji, osim odredbi o rokovima koji se ugovaraju ovim Zahtjevom.

Kao instrument osiguranja naplate redovnih kamata obračunatih u razdoblju od 31.03.2020. do 30.06.2020. godine, kao i svih ostalih tražbina po Ugovor(ima) o kreditu na koje se odnosi ovaj Zahtjev, Banka je ovlaštena koristiti sve instrumente osiguranja koji su prethodno ugovoreni i dostavljeni Banci po Ugovoru/ ima o kreditu na koje se odnosi ovaj Zahtjev.

Ako su po Ugovoru/ima o kreditu na koji(e) se odnosi ovaj Zahtjev odgovornost za obveze preuzele i druge osobe kao sudužnici i/ili jamci Podnositelj zahtjeva jamči Banci da su isti suglasni s ovim Zahtjevom te se obvezuje obavijestiti iste o svim ugovorenim promjenama u odnosu na Ugovor(e) o kreditu, ako ovaj Zahtjev bude odobren od strane Banke.

Ako bi Banci iz bilo kojeg razloga bila onemogućena naplata iz instrumenata osiguranja koji su prethodno ugovoreni i dostavljeni Banci po Ugovoru/ima o kreditu na koje se odnosi ovaj Zahtjev i/ili Banci nastane bilo kakva šteta zbog načina sklapanja ovog Zahtjeva kao dodatka Ugovoru/ima o kreditu, Podnositelj zahtjeva je odgovoran Banci za svaku tako nastalu štetu.

Banka neće naplaćivati naknadu za obradu ovog Zahtjeva.

Ostali uvjeti Ugovora o kreditu koji nisu obuhvaćeni ovim Zahtjevom ostaju neizmijenjeni na snazi.

**Izjava**

Pod punom kaznenom i materijalnom odgovornošću izjavljujem da su svi podaci navedeni u ovom Zahtjevu, kao i podaci u dokumentima koji su eventualno priloženi ovom Zahtjevu, istiniti i točni te se obvezujem Banku obavijestiti ako dođe do bilo kakve promjene vezano uz iste kao i zatražiti odgodu plaćanja obveza kod svih banaka kod kojih kao podnositelj zahtjeva imam kredite, iz razloga da ne dovedem Banku u lošiji položaj u odnosu na ostale banke. Banka ne odgovara za točnost i potpunost podataka Podnositelja navedenih u ovom Zahtjevu, kao niti za promjenu podataka sadržanih u istom te u svrhu obrade Zahtjeva zadržava pravo zatražiti dodatne podatke i dokumentaciju.

Potpisom ovog Zahtjeva, Podnositelj zahtjeva sukladno Zakonu o kreditnim institucijama daje suglasnost Banci da podatke do kojih dođe tijekom postupka zaprimanja i odlučivanja o Zahtjevu Banka može proslijediti Financijskoj agenciji, Ministarstvu financija Republike Hrvatske, Hrvatskoj narodnoj banci, HBOR-u, Hrvatskoj agenciji za malo gospodarstvo, inovacije i investicije i eventualno drugim osobama, u svrhu provedbe svih postupaka koji su propisani ili će biti propisani temeljem mjera Vlade Republike Hrvatske za pomoć gospodarstvu uslijed epidemije koronavirusa, i to podatke o OIB-u poslovnog subjekta, matičnom broju poslovnog subjekta, broju partija kredita, traženom i/ili ugovorenom roku odgode plaćanja i u odnosu na koje tražbine je tražena i/ili ugovorena odgoda plaćanja obveza (glavnica i/ili kamata), kao i druge podatke koje navedene osobe u okviru navedenih postupaka budu tražile i/ili u okviru mjerodavnih propisa u svezi s navedenim postupcima bude propisano.

U svrhu ublažavanja posljedica uzrokovanih virusom COVID-19, uredno zaprimljenim Zahtjevom smatrat će se primjerak uredno popunjenog i potpisanog Zahtjeva koji je dostavljen Banci poštom na adresu poslovnice u kojoj je kredit realiziran (ispunjen zahtjev zajedno s potrebnom dokumentacijom), fizičkom dostavom u poslovnicu Banke (samo u iznimnim situacijama) ili putem e-maila nadležnom Komercijalnom centru odnosno na mail: moratorij.poslovni@poba.hr.

Uredno zaprimljen Zahtjev u skladu s prethodnim odlomkom, čiji je primitak Banka potvrdila i obavijestila Podnositelja zahtjeva o eventualnom odobrenju istog, istim kanalom komunikacije kojim je Zahtjev zaprimljen, smatrat će se sklopljenim i pravno valjanim dodatkom Ugovoru(ima) o kreditu u odnosu na koji(e) je Zahtjev podnesen, s primjenom od dana 30.03.2020.g. Podnositelj zahtjeva je suglasan da tako sklopljeni dodatak sukladno članku 292. st.4. Zakona o obveznim odnosima proizvodi punopravni učinak te je sklopljen u pisanom obliku.

**PRIVOLA za obradu osobnih podataka**

Potpisom ovog Zahtjeva, kao Podnositelj zahtjeva dajem izričitu privolu Banci, da može razmijeniti osobne podatke s primateljima podataka u svrhu provedbe svih postupaka koji su propisani ili će biti propisani temeljem mjera Vlade Republike Hrvatske za pomoć gospodarstvu uslijed epidemije koronavirusa. Primatelji podataka su FINA, Ministarstvo financija, Hrvatska narodna banka, HBOR, HAMAG-BICRO.

Ovu privolu dajem samo u odnosu na sljedeće kategorije podataka: podatke o OIB-u poslovnog subjekta, matičnom broju poslovnog subjekta, broju partija kredita, traženom i/ili ugovorenom roku odgode plaćanja i u odnosu na koje tražbine je tražena i/ili ugovorena odgoda plaćanja obveza (glavnica i/ili kamata), kao i druge podatke koje navedene osobe u okviru navedenih postupaka budu tražile i/ili u okviru mjerodavnih propisa u svezi s navedenim postupcima bude propisano i samo u svrhu koja je prethodno navedena.

Upoznat/a sam s činjenicom da će Banka osobne podatke koji su predmet ove privole koristiti u opsegu koji je nužan za ispunjenje gore navedene svrhe.

Ovu privolu dajem dobrovoljno te sam upoznat/a da uskratom davanja privole Banci Zahtjev ne može biti proveden u okviru postupaka temeljem mjera Vlade Republike Hrvatske, već kao zahtjev za reprogram u sklopu redovitih poslovnih aktivnosti Banke. Potvrđujem da me je Banka, kao voditelj obrade podataka upoznala da posluje u skladu s Uredbom (EU) 2016/679) Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/ EZ (Opća uredba o zaštiti podataka), te detaljnije obavijesti o zaštiti moje privatnosti kao i obavijesti o načinu i svrhama obrade, kategorijama i primateljima osobnih podataka kao i mojim pravima dostupne su u Informaciji o obradi osobnih podataka Podravske banke d.d. na internetskim stranicama Banke. Podaci za kontakt službenika za zaštitu podataka: sluzbenik.za.zastitu.osobnih.podataka@poba.hr .

U , .godina

**ZA PODNOSITELJA ZAHTJEVA**:

|  |  |
| --- | --- |
| Ime i prezime |  |
| OIB |  |
| Potpis |  |